Ministru kabineta rīkojuma projekta

“**Par valsts nekustamā īpašuma Uzvaras ielā 3, Bauskā, nodošanu Bauskas novada pašvaldības īpašumā**”sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir atbilstoši Publiskas personas mantas atsavināšanas likumā ietvertajam regulējumam atļaut Finanšu ministrijai nodot bez atlīdzības Bauskas novada pašvaldības īpašumā valsts būvi – administratīvo ēku, lai saskaņā ar likuma "Par pašvaldībām" 15. panta pirmo daļu to izmantotu pašvaldības autonomās funkcijas īstenošanai – r*ūpēties par kultūru un sekmēt tradicionālo kultūras vērtību saglabāšanu un tautas jaunrades attīstību (organizatoriska un finansiāla palīdzība kultūras iestādēm un pasākumiem, atbalsts kultūras pieminekļu saglabāšanai u.c.).*P**rojekts stāsies spēkā tā parakstīšanas brīdī.** |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 42. panta pirmā daļa, 43. pants un likuma “Par pašvaldībām” 15.panta pirmās daļas 5.punkts.Bauskas novada domes 31.10.2019. sēdes lēmums (protokols Nr.14, 11.p.) „Par nekustamā īpašuma Uzvaras ielā 3, kadastra Nr. 4001 501 0001 pārņemšanu Bauskas novada pašvaldības īpašumā”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Bauskas novada dome 31.10.2019. sēdē ir lēmusi (protokols Nr.14, 11.p.) lūgt Finanšu ministriju nodot bez atlīdzības Bauskas novada pašvaldības īpašumā nekustamo īpašumu (nekustamā īpašuma kadastra Nr.4001 501 0001) - Uzvaras ielā 3, Bauskā, Bauskas novadā, pašvaldības funkcijas - r*ūpēties par kultūru un sekmēt tradicionālo kultūras vērtību saglabāšanu un tautas jaunrades attīstību izpildes nodrošināšanai.*Īpašuma tiesības uz valsts nekustamo īpašumu (nekustamā īpašuma kadastra Nr.4001 501 0001), kas sastāv no vienas būves (būves kadastra apzīmējums 4001 001 0011 003) – administratīvās ēkas ar kopējo platību 1022,5 m2 - Uzvaras ielā 3, Bauskā, Bauskas novadā (turpmāk – Nekustamais īpašums) ir nostiprinātas Bauskas pilsētas zemesgrāmatas nodalījumā Nr. 193 uz valsts vārda Finanšu ministrijas personā, lēmuma datums 28.05.1997. Saskaņā ar Nekustamā īpašuma valsts kadastra informācijas sistēmas datiem Nekustamā īpašuma kadastrālā vērtība uz 01.01.2021. noteikta 144 038 *euro;* būves galvenais lietošanas veids – biroja ēkas.Saskaņā ar ierakstiem zemesgrāmatas nodalījumā Nr.193 un Nekustamā īpašuma valsts kadastra informācijas sistēmā, nekustamajam īpašumam nav noteikti apgrūtinājumi. Nekustamais īpašums atrodas uz Bauskas Svētā Georgija pareizticīgo draudzei piederošas zemes vienības (zemes vienības kadastra apzīmējums 4001 001 0011) 6686 m2, kas ierakstīta zemesgrāmatā Bauskas pilsētas zemesgrāmatas nodalījumā Nr. 23 nekustamā īpašuma (nekustamā īpašuma kadastra Nr. 4001 001 0011) - Uzvaras ielā 5, Bauskā, sastāvā.Starp valsts akciju sabiedrību “Valsts nekustamie īpašumi” (turpmāk – VNĪ) un zemes īpašnieku Bauskas Svētā Georgija pareizticīgo draudzi 25.04.2019. noslēgts zemes vienības Uzvaras ielā 5, Bauskā, Bauskas novadā nomas līgums Nr. IZD/2019/974 par zemes vienības (kadastra apzīmējums 4001 001 0011) daļas 2252 m2 platībā nomu. Līgums spēkā līdz 29.04.2028.Atbilstoši Civillikuma 1402.pantā noteiktajam, ka saistību tiesības rodas no likuma un Augstākās tiesas Senāta 2009.gada 25.februāra nolēmumā lietā Nr. SKC – 71 paustajam atzinumam likuma „Par atjaunotā Latvijas Republikas 1937.gada Civillikuma ievada, mantojuma tiesību un lietu tiesību daļas spēkā stāšanās laiku un kārtību” 14.panta pirmās daļas 1.-4.punktā minētajos gadījumos, ēkas (būves) īpašnieks lieto citai personai piederošu zemesgabalu, pamatojoties uz likumu. Līdz ar to starp zemes īpašnieku un būvju īpašnieku faktiski pastāv piespiedu nomas tiesiskās attiecības, kas izriet no likuma – attiecības pastāv neatkarīgi no zemes īpašnieka un ēku (būvju) īpašnieka gribas – tām ir piespiedu raksturs. Tādējādi starp būves īpašnieku un zemes īpašnieku, pastāvēs piespiedu dalītā īpašuma attiecības un līdz ar to zemes piespiedu nomas tiesiskās attiecības, kurās būves īpašniekam būs pienākums maksāt zemes nomas maksu nekustamā īpašuma Uzvaras ielā 5, Bauskā, Bauskas novadā, īpašniekam par zemes, ar kuru saistīta būve, lietošanu. Līdz ar to, Bauskas novada pašvaldībai, pārņemot Nekustamo īpašumu pašvaldības īpašumā, būs jāmaksā zemes nomas maksa. Nekustamais īpašums šobrīd tiek izmantots gan valsts un pašvaldību iestāžu vajadzībām, gan privātpersonu vajadzībām. Telpas nekustamajā īpašumā ir iznomātas:1) Valsts iestādēm to funkciju nodrošināšanai - 233.50 m² platībā;2) Pašvaldības iestāžu vajadzībām – 170.90 m² platībā;3) privātpersonām – 140.4 m² platībā.

|  |
| --- |
|  |
| **Nr.p.k** | **Līguma numurs** | **Nomnieks** | **Līguma darbības laiks (no)** | **Līguma darbības laiks (līdz)** | **Iznomātā telpu (būvju) platība** **(m²)** |
| 1 | 3/1-2-18-36/1916 | Valsts iestāde-Tiesu administrācija | 21.09.2018 | 31.12.2022 | 150.10 |
| 2 | 3/1-2-18-36/280 | Guna BSK | 09.02.2018 | 18.01.2024 | 52.80 |
| 3 | 3/1-2-18-36/409 | Reliņa Zenta, Zemgales apgabalt. zv.notāre | 26.02.2018 | 31.03.2024 | 27.20 |
| 4 | 3/1-2-18-36/51 | Valsts iestāde-BIOR, Pārtikas drošības, dzīvnieku veselības un vides zinātniskais institūts | 01.01.2018 | 31.12.2021 | 15.10 |
| 5 | 3/1-2-18-36/617 | A.Rimeicānes ASB, IK | 21.03.2018 | 28.02.2024 | 25.60 |
| 6 | IEN/2019/3262 | Valsts iestāde- Pārtikas un veterinārā dienesta Bauskas pārvalde | 01.01.2020 | 31.12.2021. | 40.70 |
| 7 | 3/1-3-17-36/2610 | AUSMAS, SIA | 07.11.2017 | 24.10.2023. | 7.70 |
| 8 | 3154 | Valsts iestāde-Lauksaimniecības datu centrs, valsts aģentūra | 03.12.2010 | 30.11.2021. | 14.80 |
| 9 | 3399 | Pašvaldības iestāde- Bauskas Centrālā bibliotēka | 01.01.2012 | 31.12.2021. | 170.90 |
| 10 | 4/2-4-18-36/1837 | LET būve | 07.09.2018. | 16.08.2021. | 27.10 |
| 11 | 7-2-13-36/1147 | Valsts iestāde-Latvijas Nacionālais arhīvs | 04.07.2013. | 30.06.2021. | 12.80 |
| 12 | IEN/2020/881 | Valsts iestāde-Pilsonības un migrācijas lietu pārvalde | 16.04.2020. | 31.12.2042. | 105.90 |

Civillikuma 2126.pants noteic, ka, ierakstot nomas vai īres līgumu zemesgrāmatās, nomnieks vai īrnieks iegūst lietu tiesību, kas ir spēkā arī pret trešajām personām. Savukārt Civillikuma 2174.pants noteic, kad iznomātājs vai izīrētājs nomas vai īres priekšmetu atsavina, ieguvējam jāievēro nomas vai īres līgums tikai tad, ja tas ierakstīts zemesgrāmatās (2126.p.). Ievērojot iepriekš minēto, nododot valsts Nekustamo īpašumu Bauskas novada pašvaldībai, tai nebūs saistoši starp VNĪ un privātpersonām noslēgtie telpu nomas līgumi.Atbilstoši Civillikuma 2140.pantam nepieciešamie un derīgie izdevumi, ko nomnieks vai īrnieks taisījis lietai, iznomātājam vai izīrētājam jāatlīdzina viņam pēc vispārējiem noteikumiem par izdevumu atlīdzību (866. un turpm.p.). Civillikuma komentāros 867.pantam norādīts, ka, ja izdevumus izdarījusi persona, kas lietu lieto uz līguma pamata, tai pienākas atlīdzība par derīgajiem izdevumiem tikai gadījumos, ja ir bijusi attiecīga vienošanās ar lietas īpašnieku, vai arī izdevumi ir izdarīti ar īpašnieka piekrišanu (sk. Civillikuma komentāri: Lietas; Valdījums; Tiesības uz svešu lietu. Rīga, 1998, 28.lpp.).Telpu nomas līgumos, kas noslēgti ar privātpersonām ir noteikts, ka līgums var tikt izbeigts pirms termiņa jebkurā laikā, neatlīdzinot nekādus zaudējumus saistībā ar līguma pirmstermiņa izbeigšanu un neatlīdzinot nomnieka taisītos izdevumus telpās, piemēram, ja nomnieks neveic maksājumus, izveidojies nomas parāds; ja pārkāpj citus līgumā noteiktos nosacījumus. Atlīdzina nomniekam telpām taisītos nepieciešamos un derīgos izdevumus, ievērojot Civillikumu un līguma noteikumus, ja telpas iznomātājam nepieciešamas sabiedrisko vajadzību nodrošināšanai vai normatīvajos aktos noteikto publisko funkciju veikšanai. Ievērojot iepriekš minēto, VNĪ rakstiski informēs nomniekus par nekustamo īpašumu nodošanu Bauskas novada pašvaldībai īpašumā, un katrā atsevišķā gadījumā vērtēs pienākumu atlīdzināt nomniekam telpām taisītos nepieciešamos un derīgos izdevumus, ievērojot Civillikumu un konkrētā līguma noteikumus. VNĪ 29.05.2019. saņēma Bauskas novada domes vēstuli Nr.10-1/1095, kurā Bauskas novada dome informē, ka ēkā Uzvaras ielā 3, Bauskā, ir izvietota Bauskas Centrālās bibliotēkas pakļautībā esošā Bauskas bērnu bibliotēka. Savukārt Bauskas Centrālā bibliotēka, kas veic reģiona galvenās bibliotēkas funkcijas izvietota mūsdienu prasībām neatbilstošās telpās ēkā Kalna iela 18, Bauskā (4.stāvā). Ēka Kalna ielā 18 atrodas automaģistrāles A-7 malā un pastiprināta smagā autotransporta radīto vibrāciju rezultātā ēkas fiziskais stāvoklis strauji pasliktinās. Būvniecības valsts kontroles birojs ir apsekojis ēku un atzinis to par bibliotēkas vajadzībām neatbilstošu. Bauskas Centrālā bibliotēka ir Bauskas novada kultūras, izglītības un informācijas pastāvīga iestāde, kuras darbības mērķis ir iedzīvotāju bibliotekārā, bibliogrāfiskā un informacionālā apkalpošana. 2018.gadā Bauskas Centrālai bibliotēkai bija 2707 abonenti un to apmeklēja 18886 cilvēki. Lai rastu izeju no radušās situācijas un Bauskas Centrālās bibliotēkas darbība netiktu pārtraukta, Bauskas novada pašvaldība redz iespēju nākotnē to pārvietot uz ēku Uzvaras ielā 3, Bauskā, Bauskas novadā, attiecīgi veicot nepieciešamos ēkas pārbūves un rekonstrukcijas darbus. Bauskas novada dome vēstulē lūdz izskatīt iespēju ēku Uzvaras ielā 3, Bauskā, Bauskas novadā, nodot Bauskas novada pašvaldībai tās autonomo pašvaldības funkcijas - gādāt par iedzīvotāju izglītību, rūpēties par kultūru un sekmēt tradicionālo kultūras vērtību saglabāšanu un tautas jaunrades attīstību, veikšanai.Vienlaicīgi Bauskas novada pašvaldība informē, ka pašvaldībā vairākkārt ir griezušies Bauskas novada iedzīvotāji, kuri fizisku trūkumu dēļ nevar saņemt Pilsonības un migrācijas lietu pārvaldes Bauskas nodaļas pakalpojumus, jo nav nodrošināta vides pieejamība. Bauskas novada pašvaldība var piedāvāt PLMP Bauskas nodaļai telpas pašvaldībai piederošā īpašumā Uzvaras ielā 6, kur būtu nodrošināta piekļuve cilvēkiem ar kustību traucējumiem.Saskaņā ar Atsavināšanas likuma 4.panta pirmajā daļā noteikto valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Nekustamā īpašuma nodošana bez atlīdzības pašvaldības īpašumā saskaņā ar Atsavināšanas likumā noteikto ir viens no atsavināšanas veidiem. Saskaņā ar Valsts pārvaldes iekārtas likumā noteikto, lai gan Latvijas Republika kā sākotnējā publisko tiesību juridiskā persona un atvasinātas publiskas personas (pašvaldības) ir organizētas vienotā hierarhiskā sistēmā, tās ir nošķiramas kā dažādas juridiskās personas. Atsavināšanas likums liedz atsavināt nekustamo īpašumu, kurš nepieciešamas valsts iestādēm to funkciju veikšanai.Ņemot vērā iepriekš minēto, kā arī to, ka VNĪ pārvaldīšanā nav citu, līdzvērtīgu telpu Bauskā, kuras varētu piedāvāt administratīvajā ēkā Uzvaras ielā 3, Bauskā, izvietotajām valsts iestādēm, VNĪ Īpašumu izvērtēšanas komisija 2019. gada 20. jūnijā (prot. Nr. IZKP-19/24) lēma pēc Bauskas novada pašvaldības lēmuma un valsts iestāžu piekrišanas pārvietošanai uz citām telpām Bauskas pilsētā saņemšanas sagatavot un virzīt izskatīšanai Ministru kabineta rīkojuma projektu par nekustamā īpašuma (kadastra Nr.4001 501 0001) Uzvaras ielā 3, Bauskā, Bauskas novadā, nodošanu bez atlīdzības Bauskas novada pašvaldības īpašumā pašvaldības lēmumā minēto autonomo funkciju realizēšanai, vienlaicīgi VNĪ ar 21.06.2019.vēstuli Nr. 4/3-3/6808 informēja Bauskas novada domi par pieņemto lēmumu, kā arī to, ka Nekustamā īpašuma nodošana bez atlīdzības pašvaldības īpašumā ir iespējama tikai ar nosacījumu, ja pašvaldība nodrošina nekustamajā īpašumā izvietoto valsts iestāžu pārvietošanu uz līdzvērtīgām telpām Bauskā, kurās ir nodrošināta vides pieejamība cilvēkiem ar kustību traucējumiem, un valsts iestādēm tiek saglabāti līdzvērtīgi telpu nomas nosacījumi, kā arī pašvaldība iesniedz VNĪ iepriekš minēto valsts iestāžu piekrišanu pārvietošanai uz citām telpām Bauskas pilsētā.Bauskas novada dome ar 13.03.2020. vēstuli Nr. 3-14.24/448 un 15.04.2020. vēstuli Nr.10-1/643 informēja VNĪ par Nekustamā īpašumā izvietoto valsts pārvaldes iestāžu pārvietošanu uz Bauskas novada domei piederošajiem nekustamajiem īpašumiem Uzvaras ielā 1 un Uzvaras ielā 6, Bauskā, pievienojot valsts iestāžu vēstules par piekrišanu pārcelties uz piedāvātajām telpām. Vienlaikus Bauskas novada dome vēstulē norādīja, ka garantē visu ēkā Uzvaras ielā 3 esošo nomnieku nodrošināšanu ar līdzvērtīgām nomas telpām pašvaldības īpašumā esošās ēkās Uzvaras ielā 1 un Uzvaras ielā 6, Bauskā.Rīkojuma projekta izstrādes laikā Tieslietu ministrija ar 20.07.2020 vēstuli Nr.1-13.4/2434 vērsās pie Finanšu ministrijas ar lūgumu izskatīt jautājumu par iespēju Nekustamo īpašumu nodot Tieslietu ministrijas valdījumā, lai tajā izvietotu Zemgales rajona tiesu Bauskas pilsētā. Ievērojot iepriekš minēto un to, ka atbilstoši Atsavināšanas likumā noteiktajam nav atļauts atsavināt nekustamo īpašumu, kas ir nepieciešamas valsts iestādēm to funkciju veikšanai, Finanšu ministrija apturēja rīkojuma projekta par Nekustamā īpašuma nodošanu Bauskas novada pašvaldībai un izstrādāja Ministru kabineta rīkojuma projektu “Par valsts nekustamā īpašuma Uzvaras ielā 3, Bauskā, Bauskas novadā, nodošanu Tieslietu ministrijas valdījumā”, kas tika izsludināts Valsts sekretāru 2020.gada 27.augusta sanāksmē (prot. Nr.34, #3, VSS-716).Nekustamā īpašuma nodošanai Tieslietu ministrijas valdījumā iebilda Vides aizsardzības un reģionālās attīstības ministrija, informējot par to ar 10.09.2020. atzinumu Nr. 1-132/8127. Papildus Finanšu ministrija saņēma Bauskas novada domes 2020.gada 4.septembra vēstuli Nr.10-1/1494, kurā atkārtoti lūgts valsts nekustamo īpašumu Uzvara ielā 3, Bauskā, nodot Bauskas novada pašvaldībai Bauskas Centrālās bibliotēkas izmitināšanai. Vienlaikus tika saņemta Bauskas Centrālās bibliotēkas 2020.gada 4.septembra vēstule Nr.1.18/28, kurā lūgts kopīgi rast pozitīvu risinājumu, lai turpinātu nekustamā īpašuma nodošanu Bauskas Centrālās bibliotēkas vajadzībām, kā arī Latvijas nacionālās bibliotēkas 2020.gada 18.septembra vēstule Nr.1.1-14/390, kurā lūgts nevilcināties ar bibliotēkai piemērotu telpu piešķiršanu.Finanšu ministrija 2020.gada 8.oktobrī saņēma Tieslietu ministrijas 2020.gada 7.oktobra vēstuli Nr.1-13.4/3220, kurā Tieslietu ministrija atsauc tās 2020.gada 20.jūlija vēstuli Nr.1-13.4/2434, kurā Tieslietu ministrija lūdza izskatīt jautājumu par Finanšu ministrijas valdījumā un VNĪ pārvaldīšanā esošā nekustamā īpašuma nodošanu Tieslietu ministrijas valdījumā Zemgales rajona tiesas funkciju nodrošināšanai Bauskas pilsētā, un lūdz pārtraukt Valsts sekretāru 2020.gada 27.augusta sanāksmē izsludinātā Ministru kabineta rīkojuma projekta “Par valsts nekustamā īpašuma Uzvaras ielā 3, Bauskā, Bauskas novadā, nodošanu Tieslietu ministrijas valdījumā” (VSS-716) turpmāku virzību.Ievērojot iepriekš minēto, VNĪ Īpašumu izvērtēšanas komisija 2020. gada 12. novembrī (prot. Nr. IZKPL-20/47-1) lēma atcelt Īpašumu izvērtēšanas komisijas 2020.gada 23.jūlija sēdē pieņemto lēmumu (prot.Nr.IZKP-20/30 1.punkts) par nekustamā īpašuma (kadastra Nr.4001 501 0001) Uzvaras ielā 3, Bauskā, Bauskas novadā, nodošanu Tieslietu ministrijas valdījumā un noteiktā kārtībā atkārtoti sagatavot un virzīt izskatīšanai Ministru kabineta rīkojuma projektu par minētā nekustamā īpašuma nodošanu bez atlīdzības Bauskas novada pašvaldības īpašumā pašvaldības autonomās funkcijas - gādāt par kultūru un sekmēt tradicionālo kultūras vērtību saglabāšanu un tautas jaunrades attīstību, realizēšanai.Vienlaikus, lai nodrošinātu valsts pārvaldes iestādes ar telpām valsts pārvaldes funkciju veikšanai pašvaldības piedāvātajos nekustamajos īpašumos Uzvaras ielā 1 un Uzvaras ielā 6, Bauskā, pamatojoties uz Atsavināšanas likuma 5.panta piekto daļu, kas nosaka, ka lēmumā par nekustamā īpašuma atsavināšanu tiek noteikts arī atsavināšanas veids un, ja nepieciešams, nekustamā īpašuma turpmākās izmantošanas nosacījumi un atsavināšanas tiesību aprobežojumi, nekustamā īpašuma nodošana Bauskas novada pašvaldības īpašumā veicama pēc tam, kad Bauskas novada pašvaldība ar valsts pārvaldes iestādēm būs noslēgusi nomas līgumus par līdzvērtīgu telpu nomu pašvaldības piedāvātajos nekustamajos īpašumos Uzvaras ielā 1 un Uzvaras ielā 6, Bauskā.Ievērojot iepriekš minēto Ministru kabineta rīkojuma projektā ir iekļauti šādi nosacījumi:- nekustamais īpašums Bauskas novada pašvaldībai tiek nodots pēc tam, kad Bauskas novada pašvaldība ar valsts pārvaldes iestādēm, kas izvietotas nekustamajā īpašumā, būs noslēgusi nomas līgumus par līdzvērtīgu telpu nomu pašvaldībai piederošajos nekustamajos īpašumos Uzvaras ielā 1, Bauskā, Bauskas novadā, un Uzvaras ielā 6, Bauskā, Bauskas novadā;- Bauskas novada pašvaldībai līdz brīdim, kad Tiesu administrācija pārcelsies uz tai piemērotām cita valdītāja telpām, nodrošināt Tiesu administrācijas (Zemgales rajona tiesas) izvietošanu nekustamajā īpašumā Uzvaras ielā 3, Bauskā.Saskaņā ar VNĪ rīcībā esošo informāciju, Tieslietu ministrija sadarbībā ar Bauskas novada domi risina jautājumu, lai Zemgales rajona tiesas zemesgrāmatu nodaļai piemeklētu atbilstošas telpas kādā no Bauskas pilsētas pašvaldībai piederošiem nekustamajiem īpašumiem.Bauskas novada dome ar 22.01.2021.vēstuli Nr. BNA/2021/10-1/82/N ir informējusi VNĪ, ka Bauskas novada pašvaldības darbinieki, kopīgi ar Pilsonības un migrācijas lieta pārvaldes (PLMP), Lauksaimniecības datu centra, Pārtikas un veterinārā dienesta Dienvidzemgales pārvaldes un Zinātniskā institūta “BIOR” pārstāvjiem apskatīja piedāvātās nomas telpas pašvaldībai piederošā ēkā Uzvaras ielā 6, Bauskā un vienojās, ka PLMP nomās telpas Nr. 1,6,12,13,14 un 15 ar kopējo platību 109,4 m², Lauksaimniecības datu centrs – telpas Nr.2 un 3, ar kopējo platību 27,6 m², Pārtikas un veterinārā dienesta Dienvidzemgales pārvalde telpas – Nr. 16 un 17, ar kopējo platību 35,9 m² ēkas 1.stāvā, bet Zinātniskais institūts “BIOR” – telpu Nr. 15, ar kopējo platību 16,2 m² ēkas 2.stāvā. Latvijas Nacionālam arhīvam tiks iznomāta telpa Nr. 6 ar kopējo platību 13,8 m² ēkas Uzvaras ielā 1 4.stāvā.Vienlaicīgi vēstulē Bauskas novada pašvaldība apliecina, ka līdz brīdim, kad Tiesu administrācija pārcelsies uz tai piemērotām cita valdītāja telpām, nodrošinās Tiesu administrācijas uzturēšanos ēkā Uzvaras ielā 3, Bauskā.Nekustamajā īpašumā pēc tā pārņemšanas pašvaldības īpašumā, veicot infrastruktūras uzlabošanas darbus, tiks izvietota Bauskas Centrālā bibliotēka, kas ir Bauskas novada kultūras, izglītības un informācijas pastāvīga iestāde, kuras bezmaksas un maksas pakalpojumus ir tiesības izmantot visiem iedzīvotājiem. Saskaņā ar Bauskas Centrālās bibliotēkas nolikumu bibliotēkas darbības mērķis ir iedzīvotāju bibliotekārā, bibliogrāfiskā un informacionālā apkalpošana. Nekustamo īpašumu nav paredzēts izmantot saimnieciskās darbības veikšanai, jo gan ēka, gan izveidotā infrastruktūra tiks nodota publiskai lietošanai par brīvu, līdz ar to nododot Nekustamo īpašumu Bauskas novada pašvaldības īpašumā nav jāpiemēro komercdarbības atbalsta nosacījumi.Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija un VNĪ. |
| 4. | Cita informācija | Saskaņā ar Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 12.punktā noteikto, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, noskaidro, izsludinot Valsts sekretāru sanāksmē attiecīgu Ministru kabineta rīkojuma projektu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Bauskas novada pašvaldības iedzīvotāji, kuri varēs izmantot bibliotēkas sniegtos pakalpojumus sakārtotā un drošā vidē, kā arī cilvēkiem ar kustību traucējumiem tiks nodrošināta vides pieejamība valsts un pašvaldību iestādēs.  |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums tautsaimniecību, kā valsts saimniecības nozari, neietekmē un administratīvo slogu nemaina. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2021. gads** | Turpmākie trīs gadi (tūkst.euro) |
| **2022.** | **2023.** | **2024**. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2023.gadam | izmaiņas, salīdzinot ar vidējā termiņa budžeta ietvaru 2023.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | Projekts šo jomu neskar. |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | Projekts šo jomu neskar. |
| 1.2. valsts speciālais budžets | Projekts šo jomu neskar. |
| 1.3. pašvaldību budžets | Projekts šo jomu neskar. |
| 2. Budžeta izdevumi: | Projekts šo jomu neskar. |
| 2.1. valsts pamatbudžets | Projekts šo jomu neskar. |
| 2.2. valsts speciālais budžets | Projekts šo jomu neskar. |
| 2.3. pašvaldību budžets | Projekts šo jomu neskar. |
| 3. Finansiālā ietekme | Projekts šo jomu neskar. |
| 3.1. valsts pamatbudžets | Projekts šo jomu neskar. |
| 3.2. speciālais budžets | Projekts šo jomu neskar. |
| 3.3. pašvaldību budžets | Projekts šo jomu neskar. |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | Projekts šo jomu neskar. |
| 5. Precizēta finansiālā ietekme: | 0 | Projekts šo jomu neskar. | 0 | Projekts šo jomu neskar. | 0 | Projekts šo jomu neskar. | 0 |
| 5.1. valsts pamatbudžets | 0 |
| 5.2. speciālais budžets | Projekts šo jomu neskar. | Projekts šo jomu neskar. | Projekts šo jomu neskar. |  |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7.Amata vietu skaita izmaiņas | Projekts šo jomu neskar |
| 8. Cita informācija | Rīkojuma projekts neskar valsts budžetu. Bauskas novada pašvaldībai radīsies izdevumi, pārreģistrējot valsts nekustamo īpašumu uz sava vārda, kurus pašvaldība segs no sava budžeta līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā – sadaļā *Tiesību aktu projekti* un Finanšu ministrijas tīmekļvietnē – sadaļā *Sabiedrības līdzdalība/Tiesību aktu projekti.* |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļvietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, VNĪ un Bauskas novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Finanšu ministrs J. Reirs